Държавен вестник, бр. 22, 2020 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  22
държава и съответно обложи с данък печалби, 
по отношение на които предприятие на дру­
гата договаряща държава е било подложено 
на облагане с данък в тази друга държава и 
така включените печалби са печалби, които 
биха възникнали за предприятието на първата 
посочена държава, ако договорените условия 
между двете предприятия бяха такива, какви­
то биха били договорени между независими 
предприятия, то тогава тази друга държава 
може да направи съответната корекция на 
начисления от нея данък върху тези печалби. 
При извършването на такава корекция ще 
се вземат предвид другите разпоредби на 
тази Спогодба и компетентните органи на 
договарящите държави при необходимост 
ще се консултират един с друг.
3. Разпоредбите на ал. 2 не се прилагат, 
когато съдебно, административно или друго 
регламентирано производство е приключило 
с окончателно решение, съгласно което едно 
от предприятията подлежи на санкции за 
измама, груба небрежност или умишлено 
неизпълнение заради действията, довели до 
корекцията по ал. 1.
Член 10
Дивиденти
1. Дивидентите, платени от дружество, 
което е местно лице на едната договаряща 
държава, на местно лице на другата догова­
ряща държава, могат да се облагат с данък 
в тази друга държава.
2. Въпреки това такива дивиденти могат да 
се облагат с данък и в договарящата държава, 
на която дружеството, изплащащо дивиден­
тите, е местно лице, и в съответствие със 
законодателството на тази държава, но ако 
притежателят на дивидентите е местно лице 
на другата договаряща държава, така наложе­
ният данък няма да надвишава 12,5 процента 
от брутната сума на дивидентите. 
Тази алинея не засяга данъчното облагане 
на дружеството по отношение на печалбите, 
от които се изплащат дивидентите.
Тази алинея не се прилага за дивиденти, 
които са скрито разпределение на печал­
бата или друга подобна договореност съ­
гласно действащите закони на която и да 
е от договарящите държави. В този случай 
всяка договаряща държава прилага своето 
вътрешно законодателство по отношение на 
такъв доход.
3. Терминът „дивиденти“, използван в този 
член, означава доходи от акции или други 
права, даващи право на участие в печалбите, 
с изключение на вземания за дълг, както и 
доходи от други корпоративни права, кои­
то са подчинени на същия данъчен режим 
като доходи от акции, в съответствие със 
законодателството на държавата, на която 
дружеството, извършващо разпределението, 
е местно лице.
4. Разпоредбите на ал. 1 и 2 не се прилагат, 
ако притежателят на дивидентите, който е 
местно лице на едната договаряща държава, 
извършва стопанска дейност в другата до­
говаряща държава, на която е местно лице 
дружеството, изплащащо дивидентите, чрез 
място на стопанска дейност, разположено 
там, или извършва в тази друга държава 
независими лични услуги чрез определена 
база, разположена там, и участието, във 
връзка с което се изплащат дивидентите, е 
действително свързано с това място на сто­
панска дейност или определена база. В този 
случай се прилагат съответно разпоредбите 
на чл. 7 или 14. 
5. Когато дружество, което е местно лице 
на едната договаряща държава, получава 
печалби или доходи от другата договаряща 
държава, тази друга държава не може да 
налага никакъв данък върху дивидентите, 
платени от дружеството, освен доколкото 
тези дивиденти са платени на местно лице на 
тази друга държава или доколкото участието, 
във връзка с което са платени дивидентите, е 
действително свързано с място на стопанска 
дейност или определена база, разположени 
в тази друга държава, нито да облага не­
разпределените печалби на дружеството с 
данък върху неразпределените печалби на 
дружеството, дори ако изплатените дивиденти 
или неразпределените печалби се състоят 
изцяло или частично от печалби или доходи, 
произхождащи от тази друга държава.
Член 11
Лихви
1. Лихвите, произхождащи от едната до­
говаряща държава и платени на местно лице 
на другата договаряща държава, могат да се 
облагат с данък в тази друга държава.
2. Такива лихви обаче могат да се облагат 
с данък и в договарящата държава, от която 
произхождат, и съобразно законодателството 
на тази държава, но ако притежателят на 
лихвите е местно лице на другата договаря­
ща държава, така наложеният данък няма 
да надвишава 10 процента от брутната сума 
на лихвите. 
3. Независимо от разпоредбите на ал. 2, 
лихвите, посочени в ал. 1, се облагат само 
в договарящата държава, на която притежа­
телят на лихвите е местно лице, ако:
а) тези лихви са платени на договарящата 
държава, нейно политическо подразде­
ление или орган на местна власт, или 
на централната банка на договарящата 
държава;
б) лихвите са платени по заем, предос­
тавен, гарантиран или застрахован от 
правителството или всяко образувание 
или финансова институция, изцяло 
притежавани от правителството на